Dawa hiyo ya asili ya kutibu corona imetengenezwa na mmea ambao umedhibitishwa kutengeneza dawa za malaria.

"Hali ya wagonjwa ambao wanatibiwa corona  kwa kutumia dawa hiyo ya mitishamba wanaonekana kuwa na nafuu baada ya siku saba  na kupona kabisa baada ya siku kumi," Rais Rajoelina alisema, kwa mujibu wa ripoti ya Mei Mosi.

Shirika la afya duniani (WHO) limesema kuwa hakuna tiba ya virusi vipya vya corona . Hata hivyo inaziunga mkono dawa za asili ambazo zimethibitishwa kisayansi.

Licha ya dawa hiyo kutokuwa na udhibitisho, Mamlaka ya kisiwa cha bahari ya hindi imejichukulia maamuzi ya kuhalalisha dawa hiyo ya mitishamba na kutangaza kuanza kujaribu kuwatibu watu wenye maambukizi ya corona tangu Mei Mosi.

Jeshi limesambaza dawa hiyo ya mitishamba ya Covid-19 na wanafunzi wamesisitizwa kutumia kabla hawajaanza masomo.

Ukosoaji mkubwa umejitokeza kuhusu ubora wa dawa hiyo na hakuna udhibitisho unaodhibitisha kuwa kinywaji hicho ni kinga.

Mkubaliano ya kimataifa kuhusu afya

Dawa... Endelea na makala kwa vibambo vingine 4000 isizidi:
hiyo ya mitishamba imesambazwa katika mataifa kadhaa barani Afrika, ikiwemo Equatorial Guinea, Niger, Gabon, visiwa vya Comoro, Guinea-Bissau ,Ghana na Tanzania.

Sudan Kusini na Afrika Kusini ambayo ina wagonjwa wengi wa corona barani Afrika wameonyesha nia ya kupata bidhaa hiyo.

 "Imeonekana wazi kuwa rais Andry Rajoelina, amekuwa akishawishi mataifa ya Afrika," tovuti moja ya Madagascar ilisema.

Maendeleo ya dawa hiyo yalipelekea umoja wa Afrika kuwa na mkutano wa simu, kuzungumzia suala hilo mwezi Aprili.

Kituo cha kukabiliana na magonjwa cha Umoja wa Afrika kimeanza mazungumzo na Madagascar ili waweze kutoa takwimu za ubora wa dawa hiyo na usalama wake.

Madagascar imekataa  madai ya Jumuiya ya kiuchumi ya mataifa ya Afrika magharibi ECOWAS ambayo ilidai kutakakibali cha kuuza dawa na  kusema kuwa taifa hilo limetuma bidhaa hizo kama dawa.

Umaarufu wa matumizi ya dawa za mitishamba

Virusi vya corona: Je, Madagascar wamepata dawa ya mitishamba kutibu virusi vya corona?

Taarifa kuhusu ugonjwa wa  Covid-19 katika mataifa kadhaa barani Afrika zimerudiha watu katika bara hilo kuona umuhimu wa kutumia tiba za kienyeji .

Nchini Cameroon, Askofu mkuu wa kanisa katoliki la Douala, Samuel Kleda, alitangaza dawa ya mitishamba ambayo inayoweza kuwaweka huru watu wagonjwa wa corona.

"Nilifahamu kwanza mmea uliotumika na kutokana na dalili za virusi vya corona.Nilichanganya  dawa hiyo ambayo anapewa mtu ana maambukizi ya virusi vya corona na walipata nafuu", alisema hayo kwenye kipindi cha Televisheni.

Mwenyekiti wa jumuiya ya dawa za mitishamba, Sao Tome alitangaza hivi karibuni dawa hiyo ya kunywa kuwa inatibu virusi vya corona.

Nchini Nigeria, kiongozi wa dawa asili  wa Yoruba bwana  Ooni of Ife, alisema  kuwa jitihada za kupata tiba ya corona ziko ukingoni.

Usimamizi wa dawa za jadi 

Barani Afrika, waatalamu wa tiba asilia na wataalamu wa afya wanashirikiana. Ingawa katika kipindi hiki cha mlipuko kumekuwa na uangalizi mkubwa zaidi wa dawa zinazotengenezwa na hata taasisi inayotengeneza ...